CELEX: C2006/143/23
Language: sl
Date: 2006-06-17 00:00:00
Title: Zadeva C-423/04: Sodba Sodišča (prvi senat) z dne  27. aprila 2006  (predlog za sprejetje predhodne odločbe Social Security Commissioner) — Sarah Margaret Richards proti Secretary of State for Work and Pensions (Enako obravnavanje moških in žensk v zadevah socialne varnosti — Direktiva 79/7/EGS — Zavrnitev starostne pokojnine v starosti 60 let transseksualcu, ki je kirurško spremenil spol iz moškega v ženski)

17.6.2006   
            
            
               SL
            
            
               Uradni list Evropske unije
            
            
               C 143/13
            
         Sodba Sodišča (prvi senat) z dne 27. aprila 2006 (predlog za sprejetje predhodne odločbe Social Security Commissioner) — Sarah Margaret Richards proti Secretary of State for Work and Pensions
   (Zadeva C-423/04) (1)
   
   (Enako obravnavanje moških in žensk v zadevah socialne varnosti - Direktiva 79/7/EGS - Zavrnitev starostne pokojnine v starosti 60 let transseksualcu, ki je kirurško spremenil spol iz moškega v ženski)
   (2006/C 143/23)
   Jezik postopka: angleščina
   Predložitveno sodišče
   Social Security Commissioner
   Stranki v postopku v glavni stvari
   
      Tožeča stranka: Sarah Margaret Richards
   
      Tožena stranka: Secretary of State for Work and Pensions
   Predmet
   Predlog za sprejetje predhodne odločbe — Social Security Commissioner — Razlaga členov 4 in 7 Direktive Sveta 79/7/EGS z dne 19. decembra 1978 o postopnem izvrševanju načela enakega obravnavanja moških in žensk v zadevah socialne varnosti — Zavrnitev pravice do starostne pokojnine ob dopolnjeni starosti 60 let transseksualcu, ki je spremenil spol iz moškega v žensko, ko bi bil upravičen do pokojnine, če bi bil rojen kot ženska
   Izrek
   
               1)
            
            
               Člen 4(1) Direktive Sveta 79/7/EGS z dne 19. decembra 1978 o postopnem izvrševanju načela enakega obravnavanja moških in žensk v zadevah socialne varnosti je treba razlagati tako, da nasprotuje zakonodaji, ki osebi, ki je v skladu s pogoji, ki jih določa nacionalno pravo, spremenila spol iz moškega v žensko, zavrača pravico do starostne pokojnine, ker ni dosegla starosti 65 let, medtem ko bi bila ta ista oseba do take pokojnine upravičena v starosti 60 let, če bi se jo po nacionalnem pravu štelo za žensko.
            
         
               2)
            
            
               Časovnega učinka te sodbe ni treba omejiti.
            
         
      (1)  UL C 300, 4.12.2004.